钦定古今图书集成/明伦汇编/官常典/第591卷 > 明
## 钦定古今图书集成/明伦汇编/官常典/第591卷 > 明

### 成祖永乐 年定运河职官之制

按《明会典》、“凡运河职官，永乐初年，差主事一员，疏导
宁阳县等处泉源，以济运河。后又差通政郎中各一
员，又差主事一员专管闸河，临清闸则令提督卫河
提举司主事兼管。皆三年更代。”

永乐十二年以尚书都督疏河。

按《明会典》。“永乐十二年。议罢海运。令工部尚书一员
及都督一员疏濬运河。”

永乐十五年，分命行漕及提督分理巡视各官。
按《明会典》：“永乐十五年，令伯一员充总兵官，创行漕
事。又遣都督、侍郎各一员及尚书一员，伯二员往来
提督，以本部员外郎、主事二员分理，又遣侍郎提督，
监察御史、锦衣卫千户等官巡视。”

永乐十九年、遣侯、伯二员分理

按《明会典》，“永乐十九年，遣侯伯各二员，分理济宁等
闸，及徐州、吕梁二洪、通州等处河道。徐州洪差御史
一员，又差郎中一员；吕梁洪差少卿一员，又差河南
按察司官一员，又差郎中一员。今二洪各差主事一
员专管。三年更代，遂为定制。”

### 宣宗宣德 年设济宁管闸主事

按《明会典》云云。

### 英宗正统四年定巡视河道分界提督

按《明会典》，“正统四年，定巡视河道部属官六员，提督
侍郎、都御史各一员，以济宁为界，其南属侍郎，其北属都御史，又以都督一员，递相提督。”

### 代宗景泰元年令提督河道专属都御史

按《明会典》云云。

景泰二年，以巡盐御史兼领河道。

按《明会典》：“景泰二年，减巡视河道主事一员，复减巡
河御史二员，以巡盐御史兼理。”

景泰三年，设山东府州县管河官。

按《明会典》云云。

景泰六年、令总督漕运、都督、兼理河道。

按《明会典》云云。

### 英宗天顺元年减巡河主事一员又增一员

按：《明会典》，“天顺元年，减淮安临清沙湾巡河主事三
员。仍差主事一员，管扬州一带河道。”

### 宪宗成化 年设主事一员专管宁阳县等处泉源按明会典云云

成化七年，分《河道》为三节管理：

按《明会典》，“成化七年，始分河道为三节：北自通州至
德州，南自沛县至仪真，各属郎中二员。中自德州至
济宁，属山东按察司官一员，又以侍郎一员总理，罢
主事御史，惟管洪闸，主事如故。”

成化八年以御史兼理河道。

按《明会典》：“成化八年，复令长芦巡盐御史兼理通州、
临清一带河道。又御史一员。兼理济宁至南京河道。
成化十三年。仍以郎中分理。”

按《明会典》：“成化十三年奏准管河郎中兼理河道驿
传捕盗夫役等事。”又“令河道自通州至济宁、济宁至
仪真。仍以郎中二员分理。”

成化十九年。令沛县沽头等闸别差主事一员提督。
按《明会典》云云。

成化二十一年罢河南布政司管河、沁二水官，添设
主事一员。

按《明会典》云云。

### 孝宗弘治元年又以巡盐御史兼理河道

按《明会典》：“弘治元年，罢沽头闸主事，令济宁以南河
道属巡盐御史兼理。又罢管河沁二水主事，令徐州
洪主事提调。”

弘治三年、令参政兼理河道、河官、于该管处、不得私
回衙署

按《明会典》：“弘治三年，令山东劝农参政兼理山东河
道。又令各府州县管河官，带领家口，专在该管去处
住坐，管理河道，不许私回衙门，营干他事。”

弘治七年，复差沽头主事。

按《明会典》云云。

弘治八年设官三员以理河道。革管河通判、主簿
按《明会典》：“弘治八年，因治河工完，奏准仍以河道分
三节，设官三员理之。”革淮、扬二府山阳等县管河通
判、主簿。

弘治十八年、令浙西水利佥事濬常镇河道，以便粮
运

按《明会典》云云。

### 武宗正德八年设大名府通判一员东明长垣武城曹县主簿各一员专管河道

按《明会典》云云。

### 世宗嘉靖二年复罢沽头闸主事议遣都御史一员按明会典嘉靖二年复罢沽头闸主事并罢湖陵沽头上中下金沟射沟新兴黄家八闸官吏令徐州洪

主事带管。又议准、“遣都御史一员提督河道事务。山
东河南南北直隶巡抚三司等官、俱听节制。”仍添注
郎中、员外郎各一员分理

嘉靖七年罢卫河提举司，设郎中督理天津河道
按《明会典》：“嘉靖七年罢提督卫河提举司主事，令管
砖主事带管闸座。又以修濬大通河成，设郎中一员，
驻札通州，往来督理，兼管天津一带河道。”

嘉靖八年、罢户部督运官。令管河郎中兼理。又令徐
州兵备副使兼理曹沛、徐、淮一带黄河

按《明会典》云云。

嘉靖十三年、复设沽头闸主事、并新兴黄家湖陵等
七闸官吏人夫

按《明会典》云云。

嘉靖十四年、复设直隶景州、沧州管河通判。

按《明会典》云云。

嘉靖十五年。设兖州府同知一员。疏濬泉源。听管泉
主事提调。又令清江浦抽分主事。兼管移风等五闸
按《明会典》云云。

嘉靖二十年，设“南旺管闸主事等官。”

按《明会典》：“嘉靖二十年，设南旺管闸主事，置境山镇
闸及官吏人夫。又令濬南旺、安山、马场、昭阳四湖，筑
堤开渠，添置闸坝斗门，仍照地界，分隶本部郎中带
管。”

嘉靖二十四年裁革南旺管闸主事。令管泉主事带
管。添设归德府通判一员、商丘县主簿一员，专管河道

按《明会典》云云。

嘉靖二十五年、改兖州府管泉同知为管河同知。驻
札曹县。添设单县营河主簿一员

按《明会典》云云。

### 穆宗隆庆元年移沽头主事于夏镇驻札管理新河一带

按《明会典》云云。

隆庆三年，革枣林、鲁桥、利建各闸官，以南阳闸带管。
革“师家庄新闸”闸官，以仲家浅带管。

按《明会典》云云。

隆庆六年，添设河道官吏。

按《明会典》。“隆庆六年，添设河南副使一员，给敕专管
黄河修筑堤岸。又题复夏津、鱼台二县各主簿一员，
专管新河石堤闸坝。设广惠闸官吏，带管通惠闸。”

### 神宗万历元年题准管河官迟误听总理河道参究按明会典万历元年题准苏常镇三府运河责之苏松兵备副使浙西运河责之浙江水利佥事照所辖

地方，时加疏濬。如有“疏濬不早。致误漕运者，俱听总
理河道侍郎并《儹运御史》参究。”革移风闸带管板闸
官吏

万历三年、革兖州府南旺管河通判。令本府管河同
知带管。添济宁卫管河指挥一员。

按《明会典》云云。

万历四年，添设管河官员。

按“《明会典》，万历四年添设山东督濬官，东平、济宁二
州各判官一员。泰安州吏目一员。汶上、曲阜、邹、滕四
县各县丞一员。泗水、鱼台二县各主簿一员。新泰、莱
芜、肥城、平阴、宁阳、滋阳、峄七县各典史一员。钜野、嘉
祥共典史一员。每州县设管泉义官一员，或兼管坝。
惟鱼台、平阴不设泉官，以济宁、东平带管。”又，泰安州
泉官二员革一员。邹、峄二县各泉官俱革。以济宁、滕
县带管。其各州县管泉老人并革。添设淮安府管河
同知一员

万历五年，添设都御史督河。旋革，并归巡抚。又革主
事，添郎中管洪事。

按《明会典》：“万历五年，添设总理河漕都御史一员。后
以治河工完停止。革提督河道都御史，其事务并归
各该巡抚照地分管。又革吕梁洪主事，添设中河郎
中一员，驻札吕梁，兼管洪事。”

万历六年，革《徐州洪》主事，并属中河郎中兼管。其钞
务归并户部分司。

按《明会典》云云。

万历七年定“以巡抚兼管河道”，添设大使、义官各一
员。

按《明会典》。“万历七年议准山东、河南南北直隶各巡
抚衔内，添‘兼管河道’”四字。给与专敕。添设高堰、柳浦
二堤大使一员。归仁集遥堤义官一员。

万历八年革土桥、李海务二闸闸官，以梁家乡周家
店官各带管。

按《明会典》云云。

万历十一年、调驻管河官。

按《明会典》：“万历十一年议准淮府管河同知二员，原
驻邳州者，改于甘罗城，专管清桃山盐等处河道。原
驻徐州者，改于邳州，管徐州至宿迁河道。设梁境古
洪各闸官一员，内华闸以古洪带管。”

万历十三年、令山东济青登莱四府管粮通判、及所
属州县管粮官、俱带管水利。凡漕河正闸、各设闸官
一员、吏一名。其无官吏者、以别闸带管

按《明会典》云云。

### 皇清

《国朝河官建置》：

《大清会典》：“凡河官建置”：

国家漕运，全资黄、运两河，特设河道总督一员驻

札济宁，总理《两河》事务。至于通惠北河、南旺、夏镇、中河、南河、卫河，各设分司管理。

通惠河分司，驻札通州。顺治初，差汉司官一员，三年更代。十二年，添差满洲理事官一员，笔帖式一员，一年更代。十四年，裁满官三年更代。康熙元年复设，一年更代。六年裁。九年，复差满司官一员，笔帖式二员，三年更代。十年，裁笔帖式。十八年，照内外河差例，一年更代。二十年仍改，三年更代。二十三年，改令各部“院衙门掣签差遣。”

北河分司，驻札张秋。顺治初，差汉司官一员。三年更代。康熙九年，添差满司官一员，笔帖式二员。十年，裁笔帖式。十七年，裁分司，归并济宁、天津二道管理。

南旺分司，驻札济宁州。顺治初，差汉司官一员。三年更代。康熙九年，添差满司官一员，笔帖式二员。十年，裁笔帖式。十五年，裁分司，归并济宁道管理。

夏镇分司驻札夏镇。顺治初，差汉司官一员，三年更代。康熙九年，添差满司官一员，笔帖式二员。十年，裁笔帖式。十五年，裁分司原管滕、峄二县河道闸座，归东兖道管理。沛县河道闸座，归淮徐道管理。十七年，滕、峄河务，改归济宁道管理。

中河分司，旧驻吕梁洪，后移驻宿迁县。顺治初，差汉司官一员，三年更代。四年，添差满司官一员。八年裁。十二年，复差满官一年更代。十四年裁，三年更代。康熙元年复差，一年更代。四年裁。九年，复添满司官一员。笔帖式二员。十年裁笔帖式。十七年，裁分司，分归淮扬淮徐二道管理。南河分司，驻札高邮州。顺治初，差汉司官一员。三年更代。康熙九年，添差满司官一员，笔帖式二员。十年，裁笔帖式。十七年，裁分司，分归淮扬、淮徐二道管理。

卫河分司，驻札辉县。顺治十三年，差汉司官一员。本年，裁归卫辉府同知兼理。十四年复差，三年更代。康熙四年，裁归分守河北道及卫辉府通判管理。六年，裁河北道，令通判管理。九年，复设河北道。

顺治初设。河南管河道一员，驻札开封府。康熙五年裁。九年复设。济宁管河道一员，驻札济宁州。康熙六年裁。九年复设。开封府南河同知一员，驻札本府，专管南岸河务。康熙七年，裁归清军同知。九年复设。开封府北河同知一员，驻札祥符县陈桥镇，专管北岸河务。归德府河捕通判一员，驻札考城县，专管归属南北岸河务。康熙七年裁，九年复设。又商丘、虞城、考城三县管河主簿各一员。怀庆府粮河通判一员，驻札本府河内、武陟二县管河县丞各一员。徐属河务同知一员，驻札徐州。邳宿同知一员，驻札邳州。山清同知一员，驻札淮安府